CELEX: 32014D0240
Language: da
Date: 2014-04-14 00:00:00
Title: 2014/240/EU: Rådets afgørelse af 14. april 2014 om forlængelse af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering

30.4.2014   
            
            
               DA
            
            
               Den Europæiske Unions Tidende
            
            
               L 128/43
            
         RÅDETS AFGØRELSE
   af 14. april 2014
   om forlængelse af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering
   
      (2014/240/EU)
   
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 186 sammenholdt med artikel 218, stk. 6, litra a), nr. v),
   under henvisning til forslag fra Europa-Kommissionen,
   under henvisning til godkendelse fra Europa-Parlamentet, og
   ud fra følgende betragtninger:
   
               (1)
            
            
               Rådet godkendte ved afgørelse 98/591/EF (1) indgåelsen af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering (»aftalen«).
            
         
               (2)
            
            
               Aftalens artikel 12, litra b), fastsætter, at aftalen indgås i første omgang for en periode på fem år, som kan forlænges med eventuelle ændringer for yderligere perioder på fem år ved fælles skriftlig overenskomst mellem parterne.
            
         
               (3)
            
            
               Ved Rådets afgørelse 2009/306/EF (2) blev aftalen fornyet for en yderligere femårsperiode.
            
         
               (4)
            
            
               Aftalens parter mener, at en snarlig forlængelse af aftalen vil være i begges interesse.
            
         
               (5)
            
            
               Den forlængede aftale vil indholdsmæssigt være identisk med den aftale, der udløber den 14. oktober 2013.
            
         
               (6)
            
            
               Forlængelsen af aftalen bør derfor godkendes på Den Europæiske Unions vegne —
            
         VEDTAGET DENNE AFGØRELSE:
   Artikel 1
   Forlængelsen for endnu en femårsperiode af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Stater godkendes hermed på Unionens vegne.
   Artikel 2
   Formanden for Rådet meddeler på Unionens vegne Amerikas Forenede Staters regering, at Unionen har afsluttet de interne procedurer, som er nødvendige for forlængelsen af aftalen i overensstemmelse med aftalens artikel 12, litra b).
   Artikel 3
   Formanden for Rådet afgiver på Unionens vegne følgende notifikation:
   
      »Som følge af Lissabontraktatens ikrafttræden den 1. december 2009 er Den Europæiske Union trådt i stedet for og har efterfulgt Det Europæiske Fællesskab, og fra den dato udøver den alle Det Europæiske Fællesskabs rettigheder og påtager sig alle dets forpligtelser. Henvisninger i aftalen til »Det Europæiske Fællesskab« gælder i givet fald som henvisninger til »Den Europæiske Union«.«.
   
   Artikel 4
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 14. april 2014.
      
         
            På Rådets vegne
         
         A. TSAFTARIS
         
            Formand
         
      
   
   
      (1)  Rådets afgørelse 98/591/EF af 13. oktober 1998 om indgåelse af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering (EFT L 284 af 22.10.1998, s. 35).
   
      (2)  Rådets afgørelse 2009/306/EF af 30. marts 2009 om forlængelse og om ændring af aftalen om videnskabeligt og teknologisk samarbejde mellem Det Europæiske Fællesskab og Amerikas Forenede Staters regering (EUT L 90 af 2.4.2009, s. 20).